ddrg/super_eurlex huggingface dataset:
DA Den Europæiske Unions Tidende C 311/14

Domstolens kendelse (Femte Afdeling) af 29. juni 2011 — adp Gauselmann GmbH mod Kontoret for Harmonisering i det Indre Marked (Varemærker og Design)

(Sag C-532/10 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b) - risiko for forveksling - figurmærket Archer Maclean’s Mercury - indsigelse rejst af indehaveren af det nationale ordmærke Merkur)

2011/C 311/21

Processprog: engelsk

Parter

Appellant: adp Gauselmann GmbH (ved abogada P. Koch Moreno)

Den anden part i appelsagen: Kontoret for Harmonisering i det Indre Marked (Varemærker og Design) (KHIM) (ved A. Folliard-Monguiral, som befuldmægtiget)

Sagens genstand

Appel af dom afsagt af Retten (Syvende Afdeling) den 9. september 2010 i sag T-106/09, adp Gauselmann mod KHIM, hvorved Retten frifandt Kontoret for Harmonisering i det Indre Marked (Varemærker og Design) i et annullationssøgsmål indledt af indehaveren af det nationale ordmærke »Merkur«, for varer i klasse 6, 9, 28, 35, 37, 41 og 42, til prøvelse af afgørelse truffet den 12. januar 2009 af Første Appelkammer ved Harmoniseringskontoret (sag R 1266/2007-1) vedrørende afslag på en klage over indsigelsesafdelingens afgørelse, hvorved denne forkastede den indsigelse, som appellanten havde rejst mod registreringen af figurmærket »Archer Maclean’s Mercury«, for varer i klasse 9, 16 og 28 — tilsidesættelse af artikel 8, stk. 1, litra b), i forordning (EF) nr. 40/94 (nu artikel 8, stk. 1, litra b), i forordning (EF) nr. 207/2009) — risiko for forveksling — bedømmelseskriterier

Konklusion

1) Appellen forkastes.

2) adp Gauselmann GmbH betaler sagens omkostninger.

(1) EUT C 38 af 5.2.2011.
DA Den Europæiske Unions Tidende C 311/15

Domstolens kendelse (Femte Afdeling) af 13. juli 2011 — Sergiu Alexandru Micșa mod Administrația Finanțelor Publice Lugoj, Direcția Generală a Finanțelor Publice Timiș og Administrația Fondului pentru Mediu (anmodning om præjudiciel afgørelse fra Curtea de Apel Timișoara — Rumænien)

(Sag C-573/10) (1)

(Procesreglementets artikel 104, stk. 3, første afsnit - interne afgifter - artikel 110 TEUF - miljøafgift på motorkøretøjer ved deres første indregistrering)

2011/C 311/23

Processprog: rumænsk

Den forelæggende ret

Curtea de Apel Timișoara

Parter i hovedsagen

Sagsøger: Sergiu Alexandru Micșa

Sagsøgte: Administrația Finanțelor Publice Lugoj, Direcția Generală a Finanțelor Publice Timiș og Administrația Fondului pentru Mediu

Sagens genstand

Anmodning om præjudiciel afgørelse — Curtea de Apel Timișoara — indregistrering af brugte køretøjer, der tidligere har været indregistreret i andre medlemsstater — miljøafgift på motorkøretøjer ved deres første indregistrering i en medlemsstat — de nationale forskrifters forenelighed med artikel 110 TEUF — gyldigheden af fritagelse for betaling af den afgift, der er indført for visse kategorier af køretøjer

Konklusion

Artikel 110 TEUF skal fortolkes således, at den afskærer en medlemsstat fra at indføre en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning er udformet således, at den afskrækker fra ibrugtagning i den pågældende medlemsstat af brugte køretøjer købt i andre medlemsstater, uden dog at afskrække fra køb på det nationale marked af brugte køretøjer fra samme produktionsår og med samme slitage.

(1) EUT C 46 af 12.2.2011.
DA Den Europæiske Unions Tidende C 311/13

Domstolens kendelse (Femte Afdeling) af 13. juli 2011 — Direcția Generală a Finanțelor Publice Bacău, Administrația Finanțelor Publice Bacău mod Lilia Druțu (anmodning om præjudiciel afgørelse fra Curtea de Apel Bacău — Rumænien)

(Sag C-438/10) (1)

(Procesreglementets artikel 104, stk. 3, første afsnit - interne afgifter - artikel 110 TEUF - miljøafgift på motorkøretøjer ved deres første indregistrering)

2011/C 311/19

Processprog: rumænsk

Den forelæggende ret

Curtea de Apel Bacău

Parter i hovedsagen

Sagsøger: Direcția Generală a Finanțelor Publice Bacău, Administrația Finanțelor Publice Bacău

Sagsøgt: Lilia Druțu

Sagens genstand

Anmodning om præjudiciel afgørelse — Curtea de Apel Bacău Secția Comercială, Contencios Administrativ și Fiscal — indregistrering af brugte køretøjer, der tidligere har været indregistreret i andre medlemsstater — miljøafgift pålagt køretøjer ved den første indregistrering i en medlemsstat — de nationale forskrifters forenelighed med artikel 110 TEUF — forskelsbehandling i forhold til brugte køretøjer, der allerede er indregistreret på den pågældende medlemsstats område, men ikke pålægges ovennævnte afgift ved senere salg og ny indregistrering

Konklusion

Artikel 110 TEUF skal fortolkes således, at den afskærer en medlemsstat fra at indføre en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning er udformet således, at den afskrækker fra ibrugtagning i den pågældende medlemsstat af brugte køretøjer købt i andre medlemsstater, uden dog at afskrække fra køb på det nationale marked af brugte køretøjer fra samme produktionsår og med samme slitage.

(1) EUT C 328 af 4.12.2010.
DA Den Europæiske Unions Tidende C 311/13

Domstolens kendelse (Femte Afdeling) af 13. juli 2011 — Administrația Finanțelor Publice a Municipiului Târgu-Jiu og Administrația Fondului pentru Mediu mod Claudia Norica Vijulan (anmodning om præjudiciel afgørelse fra Curtea de Apel Craiova — Rumænien)

(Sag C-335/10) (1)

(Procesreglementets artikel 104, stk. 3, første afsnit - interne afgifter - artikel 110 TEUF - miljøafgift på motorkøretøjer ved deres første indregistrering)

2011/C 311/18

Processprog: rumænsk

Den forelæggende ret

Curtea de Apel Craiova

Parter i hovedsagen

Sagsøgere: Administrația Finanțelor Publice a Municipiului Târgu-Jiu og Administrația Fondului pentru Mediu

Sagsøgt: Claudia Norica Vijulan

Sagens genstand

Anmodning om præjudiciel afgørelse — Curtea de Apel Craiova — indregistrering af brugte motorkøretøjer, der tidligere har været indregistreret i andre medlemsstater — miljøafgift på motorkøretøjer ved deres første indregistrering i en medlemsstat — de nationale forskrifters forenelighed med artikel 110 TEUF — midlertidig fritagelse af motorkøretøjer med visse kendetegn

Konklusion

Artikel 110 TEUF skal fortolkes således, at den afskærer en medlemsstat fra at indføre en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning er udformet således, at den afskrækker fra ibrugtagning i den pågældende medlemsstat af brugte køretøjer købt i andre medlemsstater, uden dog at afskrække fra køb på det nationale marked af brugte køretøjer fra samme produktionsår og med samme slitage.

(1) EUT C 274 af 9.10.2010.
DA Den Europæiske Unions Tidende C 252/11

Domstolens kendelse (Femte Afdeling) af 16. maj 2011 — X Technology Swiss GmbH mod Kontoret for Harmonisering i det Indre Marked (Varemærker og Design)

(Sag C-429/10 P) (1)

(Appel - EF-varemærker - tegn, der består i en delvis farvning af en vare - farvning i orange af en strømpes tå - absolut registreringshindring - mangel på fornødent særpræg - forordning (EF) nr. 40/94 - artikel 7, stk. 1, litra b))

2011/C 252/20

Processprog: tysk

Parter

Appellant: X Technology Swiss GmbH (ved Rechtsanwälte A. Herbertz og R. Jung)

Den anden part i sagen: Kontoret for Harmonisering i det Indre Marked (Varemærker og Design) (KHIM) (ved G. Schneider, som befuldmægtiget)

Sagens genstand

Appel af dom afsagt af Retten (Anden Afdeling) den 15. juni 2010 i sag T-547/08, X Technology Swiss mod KHIM, hvorved Retten frifandt Kontoret for Harmonisering i det Indre Marked (Varemærker og Design) i et søgsmål anlagt til prøvelse af den afgørelse, der blev truffet af Fjerde Appelkammer ved Harmoniseringskontoret den 6. oktober 2008, vedrørende afslag på en klage over undersøgerens afgørelse, hvorved denne afslog at registrere et tegn, der består i en farvning i orange af en strømpes tå, som EF-varemærke for varer i klasse 25 — særpræget ved et tegn, der består i en farvning af en del af en vare

Konklusion

1) Appellen forkastes.

2) X Technology Swiss GmbH betaler sagens omkostninger.

(1) EUT C 301 af 6.11.2010.
DA Den Europæiske Unions Tidende C 252/8

Domstolens kendelse af 3. marts 2011 — Centre de Coordination Carrefour SNC mod Europa-Kommissionen

(Sag C-254/10 P) (1)

(Appel - støtteordning til fordel for koordinationscentre etableret i Belgien - betingelserne for, at et annullationssøgsmål kan antages til realitetsbehandling - begrebet »søgsmålsinteresse« - materiel retskraft)

2011/C 252/14

Processprog: fransk

Parter

Appellant: Centre de Coordination Carrefour SNC (ved avocats X. Clarebout, C. Docclo og M. Pittie)

Den anden part i appelsagen: Europa-Kommissionen (ved C. Urraca Caviedes og J.-P. Keppenne, som befuldmægtigede)

Sagens genstand

Appel af dom afsagt af Retten (Ottende Afdeling) den 18. marts 2010 i sag T-94/08, Centre de Coordination Carrefour mod Kommissionen, hvorved Retten afviste sagsøgerens søgsmål med påstand om Kommissionens beslutning 2008/283/EF af 13.11.2007 om den støtteordning, Belgien har indført for koordinationscentre etableret i Belgien, og om ændring af beslutning 2003/757/EF (EUT 2008 L 90, s. 7) — betingelserne for, at et annullationssøgsmål kan antages til realitetsbehandling — begrebet »søgsmålsinteresse« — materiel retskraft

Konklusion

1) Appellen forkastes.

2) Centre de Coordination Carrefour SNC betaler sagens omkostninger.

(1) EUT C 246 af 11.9.2010.
1)

Artikel 5, stk. 1, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal fortolkes således, at de midlertidige reproduktionshandlinger, der udføres under en såkaldt »datafangstproces« som den i hovedsagen omhandlede, — opfylder betingelsen om, at disse handlinger skal udgøre en integrerende og væsentlig del af en teknisk proces, uagtet at de indleder og afslutter denne proces og indebærer en menneskelig indgriben — opfylder betingelsen om, at disse reproduktionshandlinger udelukkende har til formål at muliggøre en lovlig brug af et beskyttet værk eller en anden frembringelse — opfylder betingelsen om, at disse handlinger ikke må have en selvstændig økonomisk værdi, såfremt dels iværksættelsen af disse handlinger ikke gør det muligt at opnå en yderligere fortjeneste, der går ud over den, der opnås ved lovlig brug af det beskyttede værk, dels at de midlertidige reproduktionshandlinger ikke leder frem til en ændring af dette værk
DA Den Europæiske Unions Tidende C 73/9

Domstolens kendelse af 10. november 2011 — Kalliope Agapiou Joséphidès mod Europa Kommissionen og Agence exécutive »Éducation, audiovisuel et culture« (EACEA)

(Sag C-626/10 P) (1)

(Appel - aktindsigt - forordning (EF) nr. 1049/2001 - artikel 4, stk. 1, litra b), og stk. 2, første led - beskyttelse af privatlivets fred og den enkeltes integritet - beskyttelse af forretningsinteresser - forordning (EF) nr. 58/2003 - forvaltningsorganer - kompetence til at behandle genfremsatte begæringer af anmodninger om aktindsigt - princippet om gennemsigtighed - begrebet »tungtvejende offentlig interesse« - retlig fejl)

2012/C 73/15

Processprog: fransk

Parter

Appellant: Kalliope Agapiou Joséphidès (ved dikigoroi Joséphidès og H. Joséphidès)

De andre parter i appelsagen: Europa-Kommissionen (ved G. Rozet og M. Owsiany-Hornung, som befuldmægtigede) og Agence exécutive »Éducation, audiovisuel et culture« (EACEA) (ved H. Monet, som befuldmægtiget)

Sagens genstand

Appel af dom afsagt af Retten (Syvende Afdeling) den 21. oktober 2010 i sag T-439/08, Agapiou Joséphidès mod Kommissionen og EACEA, hvorved Retten frifandt EACEA og Kommissionen for påstandene om annullation dels af afgørelsen truffet af EACEA den 1. august 2008 om en begæring om aktindsigt i dokumenter vedrørende støtte tildelt University of Cyprus til et Jean Monnet-ekspertisecenter, dels af Kommissionens beslutning K(2007) 3749 af 8. august 2007 om en konkret beslutning om tilsagn om støtte inden for rammerne af programmet Livslang læring, herunder dets delprogram Jean Monnet — tilsidesættelse af retten til aktindsigt i dokumenter og af gennemsigtighedsprincippet — retlige fejl

Konklusion.

1) Appellen forkastes.

2) Kalliope Agapiou Joséphidès betaler sagens omkostninger.

(1) EUT C 103 af 2.4.2011.
DA Den Europæiske Unions Tidende C 49/14

Domstolens kendelse (Syvende Afdeling) af 18. november 2011 — Giovanni Colapietro mod Ispettorato Centrale Repressioni Frodi (anmodning om præjudiciel afgørelse fra Tribunale di Bari — Italien)

(Sag C-519/10) (1)

(Præjudiciel forelæggelse - procesreglementets artikel 92, stk. 1, artikel 103, stk. 1 og artikel 104, stk. 3, andet afsnit - vinsektoren - forordning (EØF) nr. 822/87 og (EF) nr. 343/94 - spørgsmål, hvis besvarelse ikke giver anledning til nogen rimelig tvivl - åbenbart afvisningsgrundlag)

2012/C 49/22

Processprog: italiensk

Den forelæggende ret

Tribunale di Bari

Parter i hovedsagen

Sagsøger: Giovanni Colapietro

Sagsøgt: Ispettorato Centrale Repressioni Frodi

Sagens genstand

Præjudiciel — Tribunale di Bari — vinsektoren — ordningen med obligatorisk destillation — produktionsåret 1993/1994 — det tidsmæssige anvendelsesområde for Rådets forordning (EØF) nr. 822/87 af 16. marts 1987 om den fælles markedsordning for vin (EFT L 84, s. 1) — ophævelse af nævnte forordning ved Kommissionens forordning (EF) nr. 343/94 af 15. februar 1994 om iværksættelse af obligatorisk destillation som omhandlet i artikel 39 i Rådets forordning (EØF) nr. 822/87 og om undtagelse fra visse bestemmelser om destillationens gennemførelse for produktionsåret 1993/94 (EFT L 44, s. 9) — administrative sanktioner fastsat i national ret for tilsidesættelse af forordning nr. 822/87 — anvendelse i tilfælde af tilsidesættelse af forordning nr. 343/94 — den pålagte administrative sanktions forholdsmæssighed

Konklusion

Kommissionens forordning (EF) nr. 343/94 af 15. februar 1994 om iværksættelse af obligatorisk destillation som omhandlet i artikel 39 i Rådets forordning (EØF) nr. 822/87 og om undtagelse fra visse bestemmelser om destillationens gennemførelse for produktionsåret 1993/94, gennemfører forordning nr. 822/87, uden at ophæve eller erstatte sidstnævnte forordning.

(1) EUT C 13 af 15.1.2011.
DA Den Europæiske Unions Tidende C 32/12

Kendelse afsagt af Domstolen (Sjette Afdeling) den 6. oktober 2011 — ThyssenKrupp Acciai Speciali Terni SpA (sag C-448/10 P), Cementir Italia Srl (sag C 449/10 P) og Nuova Terni Industrie Chimiche SpA (sag C-450/10 P) mod Europa-Kommissionen

(Forenede sager C-448/10 P — C-450/10 P) (1)

(Appel - erstatning for en ekspropriation i almenvellets interesse - forlængelse af en favørsats for levering af elektricitet - beslutning, der erklærer støtten uforenelig med fællesmarkedet og kræver tilbagesøgning heraf - begrebet fordel - princippet om beskyttelse af den berettigede forventning - fortolkningen af national ret - gengivet urigtigt - begreb - appel som åbenbart skal afvises eller forkastes)

2012/C 32/21

Processprog: italiensk

Parter

Appellanter: ThyssenKrupp Acciai Speciali Terni SpA (sag C-448/10 P), Cementir Italia Srl (sag C 449/10 P) og Nuova Terni Industrie Chimiche SpA (sag C-450/10 P) (ved avvocati T. Salonico, G. Barone og A. Marega)

Den anden part i appelsagen: Europa-Kommissionen (ved D. Grespan og G. Conte, som befuldmægtigede)

Sagens genstand

Appel af domme afsagt af Retten (Femte Afdeling) den 1. juli 2010 i sag T-62/08, ThyssenKrupp Acciai Speciali Terni mod Kommissionen, sag T-63/08, Cementir Italia mod Kommission, og sag T-64/08, Nuova Terni Industrie Chimiche mod Kommission, hvorved Retten frifandt Kommissionen for en påstand om annullation af Kommissionens beslutning 2008/408/EF af 20. november 2007 om Italiens statsstøtte C 36/A/06 (ex NN 38/06) til ThyssenKrupp, Cementir og Nuova Terni Industrie Chimiche (EUT 2008, L 144, s. 37)

Konklusion

1) Appellen forkastes.

2) ThyssenKrupp Acciai Speciali Terni SpA, Cementir Italia Srl og Nuova Terni Industrie Chimiche SpA betaler sagens omkostninger.

(1) EUT C 317 af 20.11.2010.
Domstolens kendelse (Syvende Afdeling) af 12. september 2011 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen

(Sag C-289/10 P) (1)

(Appel - offentlige tjenesteydelseskontrakter - udbudsprocedure - analyse, udvikling, vedligeholdelse og support af telematiske systemer for kontrol med punktafgiftspligtige varer - afvisning af buddet - manglende begrundelse for denne afvisning)

(2012/C 25/36)

Processprog: engelsk

Parter

Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoros N. Korogiannakis)

Den anden part i appelsagen: Europa-Kommissionen (ved M. Wilderspin, som befuldmægtiget)

Sagens genstand

Appel af dom afsagt af Retten (Tredje Afdeling) den 19. marts 2010 i sag T-50/05, Evropaïki Dynamiki mod Kommissionen, hvorved Retten frifandt Kommissionen for en påstand om annullation af Kommissionens afgørelse af 18. november 2004 om ikke at antage sagsøgerens bud inden for rammerne af udbudsproceduren om analyse, udvikling, vedligeholdelse og support af telematiske systemer for kontrol med afgiftspligtige varer, såvel som beslutningen om at tildele kontrakten til en anden tilbudsgiver

Konklusion.

1) Appellen forkastes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 246 af 11.9.2010.
C 25/23

Domstolens kendelse af 20. september 2011 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Europa-Kommissionen

(Sag C-561/10 P) (1)

(Appel - offentlige tjenesteydelsesaftaler - udbud - datatjenester og vedligeholdelse af SEI-BUD/AMD/CR-systemer - afvisning af tilbud - utilstrækkelig begrundelse - urigtig vurdering af de faktiske omstændigheder og af beviser)

(2012/C 25/41)

Processprog: engelsk

Parter

Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoros N. Korogiannakis)

Den anden part i appelsagen: Europa-Kommissionen (ved S. Delaude og N. Bambara, som befuldmægtigede)

Sagens genstand

Appel af dom afsagt af Retten (Femte Afdeling) den 9. september 2010 i sag T-387/08, Evropaïki Dynamiki mod Kommissionen, hvorved Retten frifandt Den Europæiske Unions Publikationskontor for appellantens påstand dels om annullation af Publikationskontorets beslutning af 20. juni 2008 om afvisning af sagsøgerens bud i forbindelse med et offentligt udbud med henblik på indgåelse af rammekontrakter vedrørende datatjenester og vedligeholdelse af SEI-BUD/AMD/CR-systemer og tilknyttede tjenester (nr. AO 10185) (EUT 2008/S 43-058884) og om at tildele kontrakten til en anden byder, dels om erstatning.

Konklusion.

1) Appellen forkastes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 72 af 5.3.2011.
Domstolens kendelse (Femte Afdeling) af 30. september 2011 — Sociedade Quinta do Portal, SA mod Kontoret for Harmonisering i det Indre Marked (Varemærker og Design) og Vallegre, Vinhos do Porto SA

(Sag C-541/10 P) (1)

(Appel - EF-varemærker - forordning (EF) nr. 207/2009 - artikel 8, stk. 1, litra b) - EF-ordmærket PORTO ALEGRE - det ældre nationale ordmærke VISTA ALEGRE - relativ registreringshindring - risiko for forveksling - det anfægtede varemærke erklæret ugyldigt)

(2012/C 25/39)

Processprog: portugisisk

Parter

Appellant: Sociedade Quinta do Portal, SA (ved advogado F. Bolota Belchior)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved abogados P. López Ronda og G. Macias Bonilla) og Vallegre, Vinhos do Porto SA

Sagens genstand

Appel af dom afsagt af Retten (Ottende Afdeling) den 8. september 2010 i sag T-369/09, Quinta do Portal mod KHIM, hvorved Retten frifandt Harmoniseringskontoret i et annullationssøgsmål anlagt til prøvelse af afgørelse truffet den 18. juni 2009 af Første Appelkammer ved Harmoniseringskontoret (sag R 1012/2008-1) vedrørende en ugyldighedssag mellem Vallegre, Vinhos do Porto, SA og Sociedade Quinta do Portal, SA.

Konklusion.

1) Appellen forkastes.

2) Quinta do Portal SA betaler sagens omkostninger.

(1) EUT C 38 af 5.2.2011.
Domstolens kendelse (Femte Afdeling) af 22. september 2011 — Hubert Pagnoul mod État belge (anmodning om præjudiciel afgørelse fra Tribunal de première instance de Liège — Belgien)

(Sag C-314/10) (1)

(Artikel 92, stk. 1, artikel 103, stk. 1, og artikel 104, stk. 3, første afsnit, i procesreglementet - præjudiciel forelæggelse - undersøgelse af en national regels overensstemmelse med såvel EU-retten som med den nationale forfatning - national lovgivning, hvorefter der i første række skal foretages en kontrol af forfatningsmæssighed - Den Europæiske Unions charter om grundlæggende rettigheder - krav om tilknytning til EU-retten - Domstolen åbenbart inkompetent)

(2012/C 25/37)

Processprog: fransk

Den forelæggende ret

Tribunal de première instance de Liège

Parter i hovedsagen

Sagsøger: Hubert Pagnoul

Sagsøgt: État belge

Sagens genstand

Præjudiciel — Tribunal de première instance de Liège — fortolkning af artikel 6 TEU, artikel 267 TEUF og artikel 47 i chartret om Den Europæiske Unions grundlæggende rettigheder — pligt for de nationale retter til forudgående forelæggelse for Cour constitionelle i tilfælde af spørgsmål om en national lovs tilsidesættelse af grundlæggende rettigheder — spørgsmål om den nationale bestemmelse om forudgående forelæggelse er forenelig med EU-retten — mulighed for de nationale retter til at udøve kontrol med nationale bestemmelsers forenelighed med internationale aftaler når forfatningsdomstolen har fastslået, at den pågældende nationale lov er forenelig med de grundlæggende rettigheder, der er sikret i forfatningen

Konklusion

Den Europæiske Unions Domstol har ikke kompetence til at besvare det spørgsmål, som Tribunal de première instance de Liège (Belgien) har forelagt.

(1) EUT C 246 af 11.9.2010.
Domstolens kendelse (Sjette Afdeling) af 13. september 2011 — Hans-Peter Wilfer mod Kontoret for Harmonisering i det Indre Marked (Varemærker og Design)

(Sag C-546/10 P) (1)

(Appel - EF-varemærker - figurmærke, der gengiver et guitarhoved - afslag på registrering - absolut registreringshindring - mangel på fornødent særpræg - Harmoniseringskontorets ex officio prøvelse af de faktiske omstændigheder - artikel 7, stk. 1, litra b), og artikel 74, stk. 1, i forordning (EF) nr. 40/94 - antagelse til realitetsbehandling af beviser fremlagt for første gang for Retten - ligebehandling)

(2012/C 25/40)

Processprog: tysk

Parter

Appellant: Hans-Peter Wilfer (ved Rechtsanwalt W. Prinz)

Den anden part i sagen: Kontoret for Harmonisering i det Indre Marked (Varemærker og Design) (KHIM) (ved G. Schneider, som befuldmægtiget)

Sagens genstand

Appel af dom afsagt af Retten (Fjerde Afdeling) den 8. september 2010 i sag T-458/08, Wilfer mod KHIM, hvorved Retten frifandt Harmoniseringskontoret i en sag med påstand om annullation af afgørelse truffet den 25. juli 2008 af Fjerde Appelkammer ved Harmoniseringskontoret, hvorved dette afslog en klage over undersøgerens afgørelse om delvist afslag på registrering af et figurmærke, der gengiver et guitarhoved i farverne sølv, grå og brun, som EF-varemærke for visse varer, der henhører under klasse 9 og 15 — fornødent særpræg ved et figurmærke med en todimensional gengivelse af en del af produktet

Konklusion

1) Appellen forkastes.

2) Hans-Peter Wilfer betaler sagens omkostninger.

(1) EUT C 30 af 29.1.2011.